തമിഴ്നാട്ടില് വിദ്യാര്ഥിയെ മര്ദിച്ച അധ്യാപകന് അറസ്റ്റില് ചെന്നൈ: ക്ലാസ്മുറിയില് വിദ്യാര്ഥിയെ മര്ദിച്ച അധ്യാപകന് അറസ്റ്റില്. ഗവ. നന്ദനാര് ബോയ്സ് ഹയര് സെക്കന്ഡറി സ്കൂളിലെ ഫിസിക്സ് അധ്യാപകന് സുബ്രമണ്യമാണ് 55 പിടിയിലായത്. ക്ലാസില് വരാതിരുന്ന പ്ലസ് ടു വിദ്യാര്ഥി സഞ്ജയിയെ 17 മുട്ടുകുത്തി നിര്ത്തി മുടിയില് പിടിച്ച് തുടര്ച്ചയായി ചൂരല്െകാണ്ട് തല്ലുകയും കാലില് ചവിട്ടുകയും ചെയ്തതിെന്റ വിഡിയോ ദൃശ്യങ്ങളും പുറത്തായിരുന്നു. അഞ്ചു വിദ്യാര്ഥികളെ നിലത്തും ഇരുത്തിയിരുന്നു. ഒക്ടോബര് 13നാണ് സംഭവം. ക്ലാസിലെ വിദ്യാര്ഥിയാണ് മൊബൈല് ഫോണില് വിഡിയോ പകര്ത്തി സമൂഹമാധ്യമങ്ങളില് പ്രചരിപ്പിച്ചത്. കോവിഡ് വ്യാപനം കണക്കിലെടുത്ത് താല്പര്യമുള്ള വിദ്യാര്ഥികള് ക്ലാസുകളില് ഹാജരായാല് മതിയെന്ന് സര്ക്കാര് ഉത്തരവ് നിലനില്െക്കയാണ് അധ്യാപകെന്റ ശിക്ഷാനടപടി. രാഷ്ട്രീയ കക്ഷികളും ജനപ്രതിനിധികളും സംഭവത്തില് പ്രതിഷേധിച്ചതോടെ കടലൂര് ജില്ല കലക്ടര് കെ. ബാലസുബ്രമണ്യം അന്വേഷണത്തിന് ഉത്തരവിടുകയായിരുന്നു. വിദ്യാര്ഥി നല്കിയ പരാതിയുടെ അടിസ്ഥാനത്തില് പട്ടികജാതിവര്ഗ പീഡന നിരോധന നിയമം ഉള്പ്പെടെ ആറു വകുപ്പുകള്പ്രകാരമാണ് അധ്യാപകനെതിരെ ചിദംബരം സിറ്റി പൊലീസ് കേസ് രജിസ്റ്റര് ചെയ്തത്. അറസ്റ്റിലായ സുബ്രമണ്യത്തെ ചിദംബരം സബ് ജയിലില് റിമാന്ഡ് ചെയ്തു. അതിനിടെ സുബ്രമണ്യനെ സര്വിസില്നിന്ന് സസ്പെന്ഡ് ചെയ്ത് ജില്ല വിദ്യാഭ്യാസ ഒാഫിസര് ഉത്തരവിട്ടു.